Lav et referat af nedenstående tekst:

Tekst:
Skærtorsdagens regnvejr indbyder til indendørs sysler, og her kunne et kig på et nyt sommerhus være en mulighed. I hvert fald regner landets mæglerkæder med, at mange vil tage ud og se på nyt sommerhus. - Selvom højere renter og stigende energipriser betyder større omkostninger forbundet med finansiering og forbrug, har danskerne fortsat godt med luft i økonomien til at købe bolig. Derfor forudser vi, at mange danskere traditionen tro vil udnytte påskedagene til at sætte gang i boligplanerne, siger Alexander Falck Winther, pressechef i Nybolig. Ifølge tal fra Nybolig er der netop nu 37.000 boliger til salg - inden coronaen var der 60.000. Coronaen gav købelyst Købe-kløen i fingrene er traditionen stor i påskedagene, hvor vi har fri og dermed tid til at komme ud og tjekke en ny investering ud. Og det gælder også i år, selv om vores hverdag for tiden er præget af stigende inflation og uro på verdenskortet. - Danskernes økonomi er generelt godt rustet til de ændringer, vi gennemgår i øjeblikket, lyder det fra Alexander Falck Winther - og tilføjer. - Coronapandemien tvang os til at blive hjemme i Danmark, og det fik lysten til at købe sommerhus til at spire hos mange. Her har samfundsnedlukningerne været en trigger for at investere i livskvalitet og frirum, og det er holdt ved, selv nu hvor coronaen er kommet under kontrol, siger han. Selv om mange af os gerne vil købe nyt sommerhus, er der langt færre til salg end inden coronapandemien.

Referat:
Efterspørgsel på sommerhuse er nu så stor, at udbuddet er skrumpet betydeligt ind. Der er kun godt halvt så mange boliger til salg som før coronaen.